Publication: Magyar Közlöny
Issue: MK-2008-23 (Year: 2008, Number: 23)
Era: 2004-2010
Section: egyeztetéséről szóló 94/2004. (IV. 27.) Korm. rendelet (a továbbiakban: Műszr.)
Paragraph Index: 330

6. GAZDASÁGI, INFORMATIKAI ÉS HUMÁNPOLITIKAI SZAKÁLLAMTITKÁRSÁG 6.1. TITKÁRSÁG A szakállamtitkár Titkársága az általános titkársági feladatokon túlmenően ellátja a szakállamtitkár által meghatározott feladatokat, különösen a szakállamtitkárságot érintő szakmai feladatok koordinációját, számonkérését, a szakállamtitkár szakmai munkájának támogatását, valamint a szakállamtitkárhoz tartozó szervezeti egységek, s munkájuk összefogását. 6.2. TERVEZÉS-KOORDINÁCIÓS ÉS KONTROLLING FŐOSZTÁLY A Főosztály főbb feladatai és célkitűzései: A költségvetés tervezési és annak végrehajtását szolgáló szabályozási, valamint a kontrolling feladatok magas szintű koordinációján keresztül a minisztérium szervezeti egységeinek a szervezeti célok érdekében való összefogását és tevékenységeik összehangolását célzó vezetői feladatok támogatása. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg nem tagolódik osztályokra. A Főosztály stratégiai feladatai: 1. az éves költségvetés tervezése, az azt megalapozó ágazati stratégiai célok és prioritások kialakításának fejezeti szintű koordinálása, 2. a minisztérium fejezeti kezelésű előirányzatait és a miniszter által felügyelt illetve irányított intézményeket érintő szakmai feladatok, programok előzetes költségvetési forrásigényének felmérése, szakterületi egyeztetések alapján javaslat kidolgozása a prioritásokra, illetve vezetői döntésre előkészítés, 3. a Pénzügyminisztérium tervezési köriratában szereplő irányelvek figyelembevételével, a Költségvetési Főosztály bevonásával a minisztérium belső tervezési köriratában általános és a kötelezően érvényesítendő tervezési követelmények meghatározása, a tervezési köriratnak a szakmai kezelők részére történő kiadása, 4. a Költségvetési törvényhez a minisztérium fejezeti szöveges összefoglalójának, valamint a fejezeti kezelésű előirányzatok szöveges indoklásának elkészítése, az intézményi háttéranyag felhasználásával a fejezeti szintű szöveges indoklás összeállítása, 5. a költségvetési, valamint a zárszámadási törvény normaszövege, illetve a költségvetést megalapozó törvények előkészítése során a minisztérium javaslatainak felmérése, összefogása, az egyeztetések során - a szakterületek közreműködésével - a minisztérium képviseletének ellátása, a törvényjavaslatokhoz benyújtott képviselői és bizottsági módosító indítványokkal kapcsolatos minisztériumi álláspont - a szakterületek közreműködésével történő - kialakítása, előterjesztése, képviselete, 2008/23. szám 6. a minisztérium fejezeti kezelésű előirányzatai felhasználására vonatkozó szabályrend kialakításának, folyamatos aktualizálásának koordinációja, valamint a fejezeti kezelésű előirányzatok felhasználásával, működtetésével kapcsolatos egyes szabályozások elkészítése, döntésre való előterjesztése, 7. a költségvetési törvényben megállapított fejezeti kezelésű előirányzatok programokra, részprogramokra történő felosztásának koordinációja a felügyeletet gyakorló szakállamtitkárok, kabinetfőnök bevonásával, és miniszteri jóváhagyásra előterjesztése, 8. a fejezeti tartalék előirányzatok felhasználása engedélyeztetésével összefüggő döntés-előkészítési, koordinációs feladatok ellátása, 9. a minisztériumi fejezet kontrolling rendszerének kidolgozása, működtetése, 10. a Vezetői Információs Rendszer tervezési és kontrolling fejezetének működtetése, 11. a folyamatba épített előzetes és utólagos vezetői ellenőrzésről (FEUVE) szóló szabályozási feladatok ellátása, 12. kijelölés esetén a költségvetési, valamint a zárszámadási törvénytervezetek ÁSZ vizsgálatának koordinációja. A Főosztály operatív feladatai: 13. a főosztály feladatkörébe tartozó jogszabálytervezetek, előterjesztések, és a minisztérium költségvetését érintő megállapodások véleményezése, szükség szerint e megállapodások előkészítésének a koordinálása, e tárgykörben vezetői felkészítők elkészítése, 14. a főosztály felügyeletét ellátó szakállamtitkár egyetértésére, jóváhagyására érkező anyagok véleményezése, szükség szerint a további egyeztetés koordinálása, 15. a főosztály felügyeletét ellátó szakállamtitkár feladatkörébe tartozó, a szakállamtitkárságon belüli szükséges koordinációs, döntés-előkészítő feladatok ellátása, 16. a rendszeres havi kontrolling jelentések elkészítése, elemzése, feldolgozása, javaslatok kidolgozása, előterjesztése a vezetés részére. 6.3. KÖZBESZERZÉSI FŐOSZTÁLY A Főosztály főbb feladatai és célkitűzései: A minisztérium közbeszerzési rendszerének a jogszabályi előírásoknak megfelelő működtetése, a közbeszerzési szabályozás módosítása, alakítása érdekében működő tárcaközi munkacsoportokban történő szakmai részvétel. A minisztériumot és az intézményeket, társaságokat érintő közbeszerzési szakmai kérdésekben állásfoglalások kialakítása. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg nem tagolódik osztályokra. 2008/23. szám A Főosztály stratégiai feladatai: 1. a közbeszerzésekkel kapcsolatos tevékenységek összefogása, 2. egységes közbeszerzési rendszer működtetése, 3. közbeszerzési szakmai kérdésekben állásfoglalás kialakítása mind minisztériumon belül, mind az intézményeket, társaságokat érintően, 4. a közbeszerzési feladatokhoz kapcsolódó belső szabályozások kezelése, 5. részvétel a közbeszerzési szabályozást meghatározó minisztériumok között működő munkacsoporti tevékenységben, a minisztérium megfelelő álláspontjának kialakítása, illetve koordinációja. A Főosztály operatív feladatai: 6. a főosztály feladatkörébe tartozó jogszabálytervezetek, előterjesztések, véleményezése, 7. a főosztály felügyeletét ellátó szakállamtitkár egyetértésére, jóváhagyására érkező anyagok véleményezése, szükség szerint a további egyeztetés koordinálása, 8. a közbeszerzési szabályozás változása esetén szakmai tájékoztatás és állásfoglalás nyújtás minisztériumon belül és kérés esetén a miniszter által felügyelt illetve irányított intézmények számára, 9. a minisztérium értékhatár feletti beszerzéseivel kapcsolatos szervezési, döntés-előkészítési feladatok ellátása, a közbeszerzési eljárások teljes körű lebonyolítása, 10. a Közbeszerzési Bizottság munkájának szervezése és működtetése, a Közbeszerzési Bizottság titkársági teendőinek ellátása, 11. a minisztérium részéről megkötött valamennyi szerződés közbeszerzési szempontból történő véleményezése, 12. a miniszter által felügyelt illetve irányított intézmények és a miniszter vagyonkezelői felelősségébe tartozó társaságok közbeszerzési eljárásainak véleményezése, javaslattétel, 13. a szakállamtitkárság részéről megkötendő szerződések felülvizsgálata, 14. a Közbeszerzési Döntőbizottság előtti képviselet ellátása a minisztérium közbeszerzéseivel kapcsolatban indult jogorvoslati eljárásban. 6.4. KÖLTSÉGVETÉSI FŐOSZTÁLY A Főosztály főbb feladatai és célkitűzései: A költségvetési, a számviteli, és adó törvények, valamint a belső szabályzatok szerint a fejezeti kezelésű előirányzatok és az Igazgatás könyvvezetési, beszámolási és pénzügyi kötelezettségeinek végrehajtása. Részvétel a fejezeti kezelésű előirányzatok tervezési folyamatában és az Igazgatás tervezésének elvégzése. A szakmai kezelők munkájának támogatása. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. 2008/23. szám A Főosztály szervezetileg az alábbi osztályokra tagolódik: - Fejezeti Osztály - Igazgatási Osztály - Forrás-támogató Osztály - Központosított Illetményszámfejtési Osztály A Főosztály stratégiai feladatai: 1. a költségvetési törvénytervezet minisztériumi fejezeti kezelésű előirányzatokra vonatkozó számszaki mellékleteinek összeállítása összhangban a szakmapolitikai elképzelések pénzügyi, gazdasági megalapozását szolgáló döntésekkel, közreműködés a fejezet szöveges összefoglalójának elkészítésében, a szakterületi javaslatok számszaki ellenőrzése és rögzítése az informatikai rendszerben, 2. zárszámadási törvénytervezet minisztériumi fejezeti kezelésű előirányzatokra vonatkozó számszaki mellékleteinek és szöveges indoklásának összeállítása, ellenőrzése, 3. közreműködés a költségvetési és zárszámadási törvénytervezetek minisztériumi fejezeti kezelésű előirányzatokat érintő képviselői és bizottsági módosító indítványokkal kapcsolatos minisztériumi állásfoglalás kialakításában, 4. a szakmai kezelők által elkészített elemi költségvetés és a negyedéves előirányzat-finanszírozási tervek, kimutatások felülvizsgálata, fejezetszintű feldolgozásuk, a főosztály feladatkörébe tartozó előirányzatok negyedéves mérlegjelentéseinek, féléves és éves beszámolóinak elkészítése, 5. a fejezeti kezelésű előirányzatoknál az egységes számviteli szabályozás elkészítése a szakállamtitkár jóváhagyásához, az integrált rendszer alkalmazásával teljes körű analitikus és főkönyvi nyilvántartás vezetése, a kötelezettségvállalások nyilvántartása, a kötelezettségvállalások ellenjegyzése, a beszámolók és időközi mérlegjelentések elkészítése, azok egyeztetése a Magyar Államkincstárral, 6. a fejezethez tartozó valamennyi kincstári ügyfél kincstári költségvetésének összesítése, adatszolgáltatás nyújtása a Magyar Államkincstár részére a fejezethez tartozó valamennyi kincstári ügyfél költségvetési előirányzatairól, 7. a miniszter által felügyelt illetve irányított intézmények és fejezeti kezelésű előirányzatok elemi költségvetésének jóváhagyást követő feldolgozása, a Magyar Államkincstár részére történő továbbítása, 8. a miniszter által felügyelt illetve irányított intézmények és fejezeti kezelésű előirányzatok maradvány-elszámolásának összefogása, 9. a fejezeti kezelésű előirányzatok előirányzat-maradványainak felülvizsgálata, nyilvántartása, a maradványelszámolás elkészítése, 10. a fejezeti kezelésű előirányzatok költségvetési felügyeletének ellátása, az előirányzatok felhasználásáról - az adott fejezeti kezelésű előirányzat pénzügyi és számviteli feladatait ellátó szervezetek bevonásával - megbízható, átlátható adatok biztosítása az integrált könyvelési rendszeren keresztül a kontrolling rendszer részére, 11. a GKM Igazgatás alcím pénzügyi, gazdálkodási feladatainak ellátása, ennek keretében a bevételi és kiadási előirányzatok tervezése, javaslat készítése a költségvetési törvényben jóváhagyott kiemelt előirányzatok jogcímek közötti felosztására, engedélyeztetésére, szabályozására, a felhasználás 2008/23. szám szabályszerűségének ellenőrzése, a kötelezettségvállalások ellenjegyzése, azok analitikus nyilvántartásának vezetése és az intézményi adatokra vonatkozó közzétételi feladatok ellátása, 12. a minisztérium felügyelete alá tartozó, jogutód nélkül megszűnt költségvetési intézmények vagyonának nyilvántartása, kezelése, követeléseik és kötelezettségeik rendezése, 13. a fejezeti önálló illetményszámfejtő hely működtetése; a minisztérium és meghatározott intézmények részére történő bérszámfejtés, és a feladathoz tartozó adatszolgáltatások. A Főosztály operatív feladatai: 14. fejezeti kezelésű előirányzatokkal kapcsolatos szabályzatok kialakításában való részvétel, 15. fejezeti kezelésű előirányzatok előirányzat módosításainak engedélyeztetésre történő előkészítése, illetve engedélyezése, 16. a fejezeti kezelésű előirányzatok analitikus nyilvántartása fejezetszinten, 17. a fejezet számszaki költségvetési javaslatának a miniszter jóváhagyását követő összesítése, és megküldése a Pénzügyminisztériumnak, 18. a miniszter által felügyelt illetve irányított intézmények és fejezeti kezelésű előirányzatok negyedéves mérlegjelentéseinek összesítése, a Magyar Államkincstár részére megküldése, 19. a miniszter által felügyelt illetve irányított intézmények és fejezeti kezelésű előirányzatok féléves és éves beszámolóinak összesítése, a Magyar Államkincstár részére megküldése, 20. a miniszter által felügyelt illetve irányított intézmények és fejezeti kezelésű előirányzatok zárszámadási törvénytervezetekhez tartozó szakmai mellékleteinek összesítése, szöveges indoklás összeállítása, zárszámadási törvénytervezetekhez tartozó szakmai tevékenységének értékeléséről szóló melléklet összeállítása, 21. a miniszter által felügyelt illetve irányított intézmények és fejezeti kezelésű előirányzatok nyilvántartással összefüggő feladatainak - cím, besorolás, új cím esetén államháztartási egyedi azonosító kérése - ellátása, a törzsadattárat érintő adatszolgáltatások elkészítése, 22. a fejezeti kezelésű előirányzatok nyilvántartással összefüggő feladatainak - számlanyitás, számla megszüntetése stb. - ellátása, a törzsadattárat érintő adatszolgáltatások elkészítése, 23. közreműködés a fejezeti kezelésű előirányzatok felhasználásának szabályozásában, 24. a fejezeti tartalék előirányzatok felhasználása engedélyezésével összefüggő döntés-előkészítési, koordinációs feladatok ellátáshoz adatszolgáltatást végzése, 25. igény esetén tárcaközi bizottságok munkájában részvétel, 26. részvétel a Társasági és Intézményfelügyeleti Bizottság munkájában, valamint minisztérium Közbeszerzési Bizottságában, a költségvetési szakmai szempontok érvényesülésének biztosítása érdekében, a meghirdetett közbeszerzések előzetes kötelezettségvállalásának rögzítése az Integrált pénzügyi számviteli rendszerben és intézkedés megtétele a Kincstári bejelentéshez, 2008/23. szám 27. általános költségvetési adatszolgáltatás ellátása, 28. az Állami Számvevőszék, a Kormányzati Ellenőrzési Hivatal által kezdeményezett, valamint a felügyeleti ellenőrzéshez és az Igazgatás költségvetése végrehajtásának ellenőrzéséhez teljesítendő információ- és adatszolgáltatás biztosítása, 29. a GKM Igazgatás alcím költségvetési előirányzatai teljesítésének nyilvántartása, a jogszabály által előírt, és az egységes fejezeti szintű számviteli szabályozási és mérlegkészítési kötelezettségek teljesítése, 30. a belés külföldi kiküldetések költségeinek elszámolása, a külföldi kiküldetések költségeinek blokkszintű felosztásában való közreműködés, a keretfelhasználásról nyilvántartás vezetése és a kapcsolatos számviteli feladatok végzése, a más intézmények által támogatott kiküldetési költségek megtérítésének felügyelése, a minisztériumi bankkártyák ügyintézésével kapcsolatos feladatok intézése, 31. készpénzforgalom bonyolítása és házipénztár működtetése, 32. a minisztériumi személyi juttatások előirányzatával kapcsolatos gazdálkodás koordinálása, a Humánigazgatási Főosztály közreműködésével: a Humánigazgatási Főosztály adatszolgáltatása alapján a személyi juttatások tervezése, jogcímenkénti felosztási javaslatának elkészítése és engedélyeztetése, jogszabályok, belső szabályzatok szerinti felhasználása, illetve pénzügyi ellenjegyzése és teljesítése, nyilvántartása, az intézményi jelentőfelelősi feladatok ellátása és az ebből eredő egyes adatszolgáltatások, a magánnyugdíjpénztárak részére adatszolgáltatás, 33. a Humánigazgatási Főosztály adatszolgáltatása alapján a természetbeni juttatások, illetve a "cafeteria" rendszerbe bevont költségtérítésekkel kapcsolatos beszerzések és értéktárolási feladatok ellátása, pénzügyi teljesítések és a teljesítések nyilvántartása, 34. a minisztériumi dolgozók lakáscélú támogatásához kapcsolódó kölcsönök számlakezelésével összefüggő feladatok ellátása, a Lakásügyi Bizottságba tag delegálása, 35. a GKM Igazgatás kezelésében lévő vagyontárgyak, valamint a mérlegében szereplő részesedések nyilvántartásának vezetése, a vagyonban bekövetkezett változásokról a Magyar Nemzeti Vagyonkezelő Zrt. értesítése a Társasági és Intézmény-felügyeleti Főosztály adatszolgáltatása alapján, 36. a minisztériumi költségvetési gazdálkodás IT rendszer szakmai rendszergazdai feladatok végzése, 37. a miniszter által felügyelt illetve irányított intézmények gazdasági vezetői kinevezésének véleményezése, 38. a gazdálkodás körében elkövetett szabálytalanságok kezelésének operatív felelőse és szakmai összefogója, 39. az alkalmazott integrált számítástechnikai rendszer szakmai követelményeknek és a hatályos törvényi szabályozásnak megfelelő működésének felügyelete, az ennek biztosításához szükséges változtatások kezdeményezése az Informatikai Főosztály felé, 40. az alkalmazott integrált számítástechnikai rendszer felhasználóinak szakmai támogatása a főosztályon, és a főosztályon kívül egyaránt, írásos segédanyagok készítése a felhasználók számára, 41. kapcsolattartás a rendszertámogatást biztosító szerződött társasággal, 2008/23. szám 42. részvétel az egyéb számítástechnikai rendszerekhez való kapcsolódás kialakításában, működéskorszerűsítési feladatokban, 43. részvétel a főosztályi belső szabályozás kialakításában, a főosztály folyamatszervezési feladatainak elvégzése, 44. törzsadat- és jogosultsági rendszer karbantartása az alkalmazott integrált számítástechnikai rendszerben, 45. felhasználók oktatása, új felhasználók felkészítése vizsgáztatással az alkalmazott integrált számítástechnikai rendszerben. 6.5 HUMÁNIGAZGATÁSI FŐOSZTÁLY A Főosztály főbb feladatai és célkitűzései: A minisztérium stratégiájának megfelelő emberi erőforrás stratégia operatív megvalósítása és működtetése, támogatása munkatársaik menedzselésében, a megfelelő emberi erőforrás módszerek, technikák és rendszerek biztosítása e feladatok ellátásához a közszolgálati jog keretei között. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. Főosztály szervezetileg nem tagolódik osztályokra. A Főosztály stratégiai feladatai: 1. a miniszter feladat- és hatáskörébe tartozó humánpolitikai döntések előkészítése, végrehajtása, 2. a minisztérium humánpolitikai tárgyú belső szabályzatainak (Közszolgálati Szabályzat, közszolgálati adatvédelmi szabályzat, a lakáscélú támogatási rendszeréről szóló szabályzat) kidolgozása és folyamatos aktualizálása, 3. a minisztériumi köztisztviselők, ügykezelők, munkavállalók (a továbbiakban együttesen: munkatársak) tekintetében a felvételi/kiválasztási és pályázati rendszer működtetése, 4. a minisztériumi létszám-gazdálkodással összefüggő feladatok ellátása, 5. az emberi erőforrás fejlesztéshez szükséges humán stratégia megalkotása a Kormányzati Személyügyekért Felelős Államtitkárság közreműködésével, ennek végrehajtása, 6. a munkatársak képzési és továbbképzési rendszerének kialakítása, a minisztériumi munkatársak továbbképzésével, EU-s képzéssel, továbbképzéssel kapcsolatos feladatok koordinálása és lebonyolítása, a miniszter által felügyelt illetve irányított intézmények képzési és továbbképzési tevékenységének felügyelete, a fejezeti szintű terv összeállítása. A Főosztály operatív feladatai: 7. általános (rutin) oktatások szervezése és igények felmérése, 8. a fontos és bizalmas munkakörökről, valamint a biztonsági ellenőrzés szintjéről, az egyes munkaköri megnevezésekről, valamint a miniszter irányítása alatt álló szervek közalkalmazottainak vagyonnyilatkozat tételéről szóló miniszteri rendeletek kidolgozása, módosítása, 2008/23. szám 9. a minisztériumban foglalkoztatott munkatársakkal, valamint a miniszter által felügyelt illetve irányított intézmények és a miniszter vagyonkezelői felelősségébe tartozó társaságok vezetőivel kapcsolatos, jogszabályban meghatározott humánpolitikai teendők ellátása, részvétel a Társasági és Intézmény-felügyeleti Bizottság munkájában, 10. a köztisztviselői minősítési és teljesítményértékelési rendszer működtetése, a munkatársak javadalmazási és juttatási rendszerének kidolgozása, a munkatársak jóléti ellátási és szociális támogatási rendszerének kialakítása, fejlesztése, 11. adatszolgáltatás a személyi juttatások tervezéséhez, felhasználásához és ellenőrzéséhez, 12. a „cafeteria” rendszer működtetése, 13. a minisztérium állományába tartozó köztisztviselők jogviszonyát érintő közszolgálati feladatok ellátása, az ezzel összefüggő nyilvántartás és az állami adatszolgáltatási feladatok ellátása, a közszolgálati jogviszonnyal (munkaviszonnyal) kapcsolatos igazolások kiadása, 14. a jogszabályokban meghatározott nemzetbiztonsági ellenőrzések előkészítése, 15. tárcaképviselet biztosítása a más minisztériumok által működtetett képzési és továbbképzési bizottságokban, illetékesség szerint részvétel a minisztériumot is érintő közoktatási, szakképzési, felsőoktatási, felnőttképzési álláspontok kialakításában, 16. kapcsolattartás a minisztériumi érdekképviseleti szervezetekkel, 17. az állami és miniszteri kitüntetések és díjak adományozásával kapcsolatos feladatok ellátása, a Kitüntetési Bizottság titkársági feladatainak ellátása, 18. a Lakásügyi Bizottság elnöki és titkársági feladatainak ellátása, 19. a nyugállományú köztisztviselőkkel való kapcsolattartás, 20. szakmai támogatás nyújtása a korkedvezményes nyugdíjazási kérelmek elbírálásával kapcsolatos ágazati felügyeleti vélemény összeállításához 21. a minisztérium képviselete munkaügyi perekben. 6.6. INFORMATIKAI FŐOSZTÁLY A Főosztály főbb feladatai és célkitűzései: Tudásbázison alapuló IT szervezet által menedzselt rendszer, amely hozzájárul a vezetői munka színvonalának és hatékonyságának emeléséhez a munkatársak napi tevékenységének korszerű és biztonságos támogatása mellett. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg nem tagolódik osztályokra. 2008/23. szám A Főosztály stratégiai feladatai: 1. informatikai stratégia kialakítása, éves akcióterv készítése, 2. a minisztériumi IT működés fejlesztésének tervezése, irányítása, felügyelete, támogatása, 3. IT szabályzatok készítése, karbantartása, ellenőrzések kezdeményezése, értékelése, 4. a miniszter által felügyelt illetve irányított intézmények (ágazat) informatikai tevékenységének tárca szintű felügyelete, a kormányzati és az ágazati informatikai stratégia érvényesítése. A Főosztály operatív feladatai: 5. a minisztérium képviselete a kormányzati informatikai munkában, részvétel szakmai munkabizottságokban, 6. a kormányzati informatikai fejlesztések minisztériumi megvalósítása, részvétel kormányzati pilot projektekben, 7. a minisztérium adatgazdálkodásának informatikai támogatása, 8. az informatikai tárgyú jogszabály-tervezetek, kormány-előterjesztések véleményezése, az informatikai szabályozást megvalósító egyéb rendelkezések, eljárási rendek, valamint hazai és nemzetközi szakmai elemzések véleményezése, figyelése, 9. informatikai oktatások kezdeményezése, e-learning kialakítás irányítása, 10. a minisztériumban történő IT alkalmazások, módszertanok bevezetésére irányuló kezdeményezés, végrehajtás, monitorozás, továbbfejlesztés, 11. a Központi Szolgáltatási Főigazgatóság felügyelete alá került IT üzemeltetés monitoringja, 12. informatikai projektek kezdeményezése, irányítása, szakmai támogatása, 13. a minisztérium adatvagyonának IT felügyelete, adatgyűjtések, adatfelhasználások fejlesztésének informatikai irányítása, 14. informatikai alkalmazások fejlesztési projektjeinek szakmai minőségbiztosítása, IT auditok informatikai jóváhagyása, 15. az OSAP adatgyűjtések informatikai koordinációja, közreműködés a minisztérium OSAP adatokat tartalmazó információs rendszerének kialakításában, 16. alkalmazástámogatás szakmai irányítása, licensz menedzsment, 17. IT projekthez kapcsolódó szerződések véleményezése és jóváhagyása, 18. tudásmenedzsment IT szakmai irányítása. 2008/23. szám

Source: https://magyarkozlony.hu/hivatalos-lapok/994d2869f2401896c3b0bf3dcf66701b3da9a7d4/dokumentumok/03d45a007919d269826efe986f90348bb0914fa4/letoltes